རང་ཅག་ལ་ལོངས་སྤྱོད་དུ་ཡོད་པའི་ལྟ་གྲུབ་གཏིང་ཟབ་མོ་དང་།དེ་དང་འབྲེལ་བའི་གཞི་ལམ་འབྲས་བུའི་རྣམ་གཞག་ངོ་མཚར་རྨད་དུ་བྱུང་བ་འཇིག་རྟེན་སྤྱིའི་གཅེས་ནོར་དུ་གྱུར་པ།དེང་སྐབས་མགོ་སེར་ཚན་རིག་པ་སྙན་གྲགས་ཅན་མང་པོས་ཀྱང་བརྟག་དཔྱད་ཞིབ་འཇུག་གི་ཚད་ཤིང་འཛིན་ས་ཆགས་པ་འདི།རྒྱུ་མེད་རྐྱེན་ལས་བྱུང་བ་མིན་པ་སྔར་རྒྱ་གར་ཡིན་ན་ཕྱི་རོལ་པ་རྣམས་དང་རྩོད་པས་འཁོར་ལོ་བསྐོར།བགྲོ་གླེང་ལོ་ཟླ་དང་ཉིན་མཚན་མང་པོ་བསྐྱལ་ནས་བྱུང་བ་ཞིག་དང་།བོད་ལ་མཚོན་ནའང་བོད་སྔ་ཕྱིའི་མཁས་པའི་བར་དུ་ཡིན་ཡང་འདྲ།ཆོས་བརྒྱུད་གཅིག་གི་ནང་དུ་ཡིན་ཡང་འདྲ།ཕན་ཚུན་བརྒལ་བརྟག་དང་རྩོད་པ།བགྲོ་གླེང་དང་།ཞིབ་འཇུག་གཏིང་ཟབ་ཡུན་རིང་བྱས་ནས་བྱུང་ཡོད་པ་ཞིག་ལས།གཅིག་གིས་བཤད་རྐྱང་གཞན་གྱིས་ཉན་རྐྱང་བྱས་ནས་བྱུང་བ་ཞིག་གཏན་ནས་མ་རེད།དེ་འདྲ་ཡིན་དུས་གང་དང་ཅི་ལའང་བརྟག་དཔྱད་དང་ཐེ་ཚོམ་བྱེད་དགོས་པ་ཤིན་ཏུ་གལ་ཆེ་རེད།དང་པོ་ནས་ཡིན་ཤག་བྱེད་རྒྱུ་མེད།དེས་ཁུངས་འཁྱོངས་དཀའ།འདི་བསམ་ཚོད་ཙམ་ཡིན།འགྲིག་མིན་རྣམ་པ་ཚོས་སོམས།